Baja MekPatak

**Baja MekPatak** je patak iz Glazgova kreiran od strane Karla Barksa. On je Pajin bogati ujak koji se prvi put pojavio u stripu *Božić na Medveđoj planini* iz 1947. godine. Tokom godina, Baja je od sporednog lika u stripovima postao jedan od najpopularnijih i najprepoznatljivijih Diznijevih likova.

## Osnovne informacije

Baja MekPatak je najbogatiji patak na svetu, zaradio je svoj novac mukotrpnim radom i bivajući "jači od najjačih i pametniji od najpametnijih", a zaradio je i tako što je išao u mnogobrojne potrage za blagom i zato što je uspešan biznismen. On je avanturističkog duha, proputovao je ceo svet u potrazi za blagom i kako bi sticao nove biznis partnere.

S obzirom da je puno radio kako bi zaradio svoje bogatstvo, Baja voli svoj novac više od svega na svetu i jako mu je teško, kada mora da se odvoji od njega. Ipak, on puno ceni poštenje i "fer plej" i ne voli da bilo kome duguje. Kao i njegov sestrić Paja, i Baja ima plahovitu narav, ali u suštini ima dobro srce i da je osoba koja ne misli zlo. Poznato je da je jedina stvar koju on više voli od svog novca, njegova porodica. Iako je Baja starija osoba, on ide u razne avanture sa svojim sestrićem i unucima i ne usporava ekipu, osim u nekoliko izuzetaka.

## Bogatstvo

Prema mnogim pričama o Bajinom životu, uključujići i dobitnika Ajznerove nagrade *Život i doba Baje MekPatka*, Baja se uz "merdevine uspeha" popeo polako počevši kao skromni doseljenik iz Škotske. Njegov prvi novčić je nešto najvrednije što poseduje i predstavlja ogromno "nematerijalno" (iako je novčić) bogatstvo. Međutim, Baja privatno smatra (i to je rekao Paji i sestrićima) da je "velika sreća" koju "donosi" njegov novčić, samo obično sujeverje. U stripu *Taj zdravi i bogati osećaj* iz 1964. godine, koji je nacrtao Toni Strobl i napisao Karl Falberg, Baja otkriva da je svoj prvi novčić zaradio čisteći cipele u mladosti, što su i Barks i Vik Lokman prikazali u svom zajedničkom stripu *Nevidljivi nametljivac* (1963), a i prikazano je u epizodi *Pačijih priča* pod nazivom "Bio jednom jedan novčić", kao i u strip seriji *Život i doba Baje MekPatka*. U stripu *Za Patkove, novčiće i destinacije* prikazano je da novčić potiče od bogatog i hvalisavoh Amerikanca Hovarda Varalića.

Tokom obilaska Glazgova, Hovard je bacio novčiće deci, koja su se igralana ulici. Jedan od novčića uzela je i Bajina sestra Matilda, koja je novčić dala svom ocu, Fergusu MekPatku. Želeći da Baju nauči važnu lekciju o biznisu, Fergus je dao novčić svom prijatelju kopaču Bartu i zamolio ga bude Bajina prva mušterija, kome je trebalo očistiti veoma blatnjave čizme. S obzirom, da je za naporan rad plaćen nevažećim američkim novčić, Baje je odlučio da će "biti pametniji i žilaviji od najžilavijih" i da će stvoriti bogatstvo". Novčić ga je, takođe, inspirisao da svoje bogatstvo potraži u Americi.

On, ogroman deo svog bogatstva čuva u masivnom trezoru, koji se nalazi u Patkovgradu. U holandskim i italijanskim Diznijevim stripovima, on tera Paju i sestriće da poliraju svaki novčić posebno, kako bi otplatili Pajine dugove. Baja mu vrlo malo plaća za ovaj mukoptrpan, naporan i iscrpljuć posao. Prema njegovom mišljenju, čak i trideset centi po satu je veliki trošak. Baja je sada najbogatija osoba na svetu, kome jedino mogu parirati Škrta Gramzivić i Zloćko D. Varalić i manje važni, maharadža zamišljene zemlje Hovdojustan (parodija na Hindustan).

Ovaj lukavi biznismen, koji je inače veoma škrt, voli da roni u svom novcu kao morsko prase i da kopa kroz njega kao kakva krtica i da ga baca u vis i da ga udara po glavi. On je takođe najbogatiji član Patkovgradskog kluba milijardera, udruženja, koje ubraja najuspešnije biznismene sveta i omogućuje im da se upoznaju i "sprijatelje". Škrta i Varalić su takođe uticajni članovi kluba. Ukupna vrednost Bajinog bogatstva je sporna. Prema Barksovom stripu *Drugi patak po bogatstvu*, Baja je težak "jedan multiplujilion, devet obskuatumatiliona, šest stotina dvadeset tri dolara i šezdeset dva centa". Don Rosa je u strip seriji *Život i doba Baje MekPatka* zabeležio da Baja poseduje "pet multiplujiliona, devet nemogućilion, sedam fantastikatriliona dolara i šesnaest centa. 2007. godine, časopis Forbes je "proračunao" da Baja poseduje 28,8 milijardi dolara. Iako je prebogat, Baji to nije dovoljno i on nastavlja da zarađuje novac na poštene načine.

## Starost

Baja je u osnovi prikazan kao stari patak (što i jeste). Jedini put kada je Barks pomenuo Bajine godine bilo je u jednostranom stripu *Kakva prilika* (1955), u kome je Baja proslavljao 75. rođendan. Prema stripu *Ujka Baja i zlato iz Klondajka*, nacrtan od strane crtača Romana Skarpe, Baja je rođen 1897. godine, što znači da je imao 73 godine kada je ovaj strip prvi put izdat (1970). U Rosinom *Životu i dobu Baje MekPatka*, Baja je proslavio svoj 10. rođendan 1877. godine (prema naslovnoj strani stripa), što čini da je imao 80 godina, kada je prvi put sreo Paju i sestriće u poslednjem stripu serije (na naslovnoj strani ovog stripa prikazana je 1947. godina). U "Slatki Patak mladosti" epizodi *Pačijih priča*, Baja otprilike ima 60 svećica na rođendanskoj torti. U filmu *Pačije priče: Blago izgubljene lampe*, on je rekao da je 40 godina "većina njegovog života", što znači da je tada imao ispod 80 godina.

## Pojavljivanja na stripu

### Početna pojavljivanja

Baja, ostareli ujak prethodno popularnog lika, Paje Patka, prvi put se pojavio u *Božiću na Medveđoj planini*, decembra 1947. godine, stripu kreiranom od strane Diznijeve legende Karla Barksa. Inspiracija za njegov izgled je verovatno bio neimenovani slični škotski lik iz propagandnog crtaća iz 1943. godine *U duhu 1943*. U stripu *Božić na Medveđoj planini*, Baja je bio bradati, prebogati stari patak koji nosi naočare, vidno oslonjen na svoj štap, koji je živeo u izolaciji u "ogromnoj palati". Bajine mizantropske misli u ovom stripu su veoma izražene: "Evo ja ovde sedim u ovoj velikoj usamljenoj fotelji i čekam da Božić prođe! Bah! Ta šašava sezona kada svi vole sve! Zbog tog praznika! Ja- ja sam drugačiji! Svi me mrze, i ja mrzim sve!"

Barks je kasnije rekao, "Baja iz *Božića na Medveđoj planini* je bio moja interpretacija prvobitne ideje o bogatom, starom ujaku. Kreirao sam ga da bude previše star i oslabljen. Kasnije sam shvatio da ga moram načiniti malo aktivnijim. Nisam mogao stvoriti priče u kojima star čovek radi stvari koje sam ja želeo da on radi." U stripu *Tajna starog zamka* (1948), prvi put je pomenuto Bajino škotsko nasleđe. To je bio i prvi put da je Baja poveo svoje sestriće u potragu za blagom, što je bilo tema puno stripova i crtanih filmova kasnije. Dok je Barks razvijao lik Baje MekPatka, on je otkrivao i mnoge aspekte iz Bajinog života. U stripu *Vudu Hudu* (1949), Baja je prvi put prikazan kako se kupa u novcu, dok je ideja o Bajinom plivanju u novcu prvi put viđena u stripu *Alergičan na novac* (1951). Bajin trezor je prvi put viđen u stripu *Novac, novac, novac* iz 1952. godine, a Bajin karakteristični prvi novčić u stripu *Nadmudrivanje* (1953).

### *Magični peščani sat*

*Magični peščani sat*, prvi put izdat septembra 1950. godine, bio je jedan od prvih stripova u kojima je glavnu ulogu imao Baja, a ne Paja. U ovom stripu otkriveno je nekoliko činjenica o Baji. Paja je prvo pomenuo da njegov ujak praktično poseduje Patkovgrad, izjava koju je Bajin rival Zloćko D. Varalić kasnije stavio u sporu. Baja je prvo pomenuo kako nije rođen u bogatstvu, a kasnije se prisećao kako je kupio peščani sat u Maroku kada je bio brodski potrčko. Ovo je takođe prvi strip u kome je Baja prikazan kako priča druge jezike osim maternjeg engleskog, kao i da zna da čita druga pisma osim latiničnog (prikazano je kako zna arapski i može da čita arapski alfabet). Ova Bajina osobina je razvijana u narednim stripovima. Barks i ostali crtači Bajinih stripova, prikazali su Baju kao poznavaoca arapskog, holandskog, nemačkog, mongolskog, španskog, majanskog, bengalskog, finskog i raznih dijalekata kineskog. Baja je stekao ovu osobinu tako što je obišao različite delove sveta u kojima se ovi jezici pričaju.

### Kasnija pojavljivanja u stripu

1952. godine, izdat je prvi strip u kome je Baja naslovljen kao glavni lik, pod nazivom *Samo star čovek*. Sa uspehom ovog stripa, Baja je dobio svoju stip seriju, nazvanu *Ujka Baja*. Od tada, Baja se pojavljivao u epizodama strip serije *Ujka Baja*, kao i u jednostranim stripovima u kojima je glavni geg njegova škrtost.

Gorepomenute stripove je stvarao Karl Barks, Baja nije korišćen od strane drugih crtača stripova, sve do njegovog pojavljivanja u stripu *Pionir*, čiji je tvorac Bob Mur. Nakon ovog stripa mnogi crtači su želeli da Baja bude glavni lik ili da se pojavljuje u njihovim stripovima. Barks je nastavio da crta i piše stripove o Baji sve do svog penzionisanja 1967. godine. 1970. godine, Barks je napisao scenario za stripove koji se vrte oko Mladih izviđača, u kojima je Baja neutralan lik, pa čak ponekad i negativac. Barks je scenario za svoj poslednji strip o Baji napisao 1994. godine, i to je bio strip *Bahaćenje sa istorijom*. Ovaj strip je nacrtao Vilijam Van Horn. Baja je korišćen od strane mnogih autora stripova širom sveta, i danas je drugi najpopularniji Diznijev patak, odmah nakon Paje.

## Pojavljivanja u animaciji

### *Baja MekPatak i novac*

Baja se osim u stripovima pojavljivao i u različitim drugim medijima. Bajino prvo pojavljivanje na animiranom filmu (osim što je imao kameo u uvodnoj špici *Kluba Mikija Mausa*) bilo je u kratkom crtanom filmu iz 1967. godine, *Baja MekPatak i novac*, u kome on uči svoje sestriće o osnovama biznisa. U ovom crtanom filmu, glas mu je pozajmljivao Bil Tomson. U crtaću, Raja, Gaja i Vlaja dolaze kod Baje sa svojim kasicama, tražeći savete kako da sačuvaju svoj novac da bi jednog dana bili bogati kao on. Baja se slaže da oni treba da nauče više o novcu, i počinje, učeći ih istoriju, pričajući im o antičkim formama novca. Pravilna forma novca je smišljena kako bi obezbedila lakši način vrednovanja dobara. Nakon toga, Baja detaljno obrađuje razvoj novčić, novčanica i kredita. Kada su dečaci pitali Baju, zašto država ne štampa više novca, on im je ispričao činjenice o inflaciji, koristeći poređenje da pokaže dečacima koliko zaista vredi milijardu dolara.

Konačno, Baja uči dečake o određivanju budžeta za troškove. Pravilno određen budžet bi trebao dovesti do ostvarivanja znatnog profita. Prema Baji, ulaganje profita je način na koji je on stekao bogatstvo. Koristeći iste strategije, momci mogu uvećati svoje bogatstvo. Baja je sproveo dečake kroz svoju kancelariju i prihvatio njihove kasice, stvarajući od dečaka aukcionare. On je uzeo i malu napojnicu, zbog vremena i konsultacije, informišući dečake, da dobre stvari nisu besplatne. Dečaci odlaze sa mnogo boljim znanjem o novcu i finansijama.

### *Mikijeva Božićna pesma*

Baja je igrao ulogu Ebenizera Skrudža u crtanom filmu iz 1983. godine. Nakon što su ga posetili duh prošlosti (Džimini Cvrčak), sadašnjost (Vili džin) i budućnosti (Daba), Baja menja svoje mišljenje. U ovom crtanom filmu, Baji je glas pozajmljivao Alan Jong.

### *Sport Šilja u fudbalskoj maniji*

Baja se pojavio kao glavni lik u TV specijalu *Sport Šilja u fudbalskoj maniji*. On slučajno daje Raji, Gaji i Vlaji vredan trofej, verujući da je bezvredan. Sestrići su ga iskoristili kao nagradu za fudbalski turnir. Baja shvata da je jedini način da ponovo nabavi trofej, da pobedi u fudbalskoj igri protiv braće Buldog. Uz pomoć Šilje, Baja pobeđuje i trofej opet postaje njegovo vlasništvo. U ovom specijalu, Baji glas pozajmljuje Vil Rajan.

### *Pačije priče*

U seriji *Pačije priče*, Raju, Gaju i Vlaju čuva Baja (dok je Paja odsutan i zaposlen u mornarici) i kao rezultat proizilazi da Baje nije uvek sebičan i bezosećajan, već može da bude veoma brižan i odan porodici. Iako je većina njegovih osobina ostala nepromenjena u odnosu na osobine iz stripova, on je značajno živopisniji i manje razdražljiviji u seriji. U epizodi prve sezone, "Bio jednom jedan novčić" Baja je rekao sestrićima i Vebi: "prvi put od kada sam napustio Škotsku, imam porodicu." Dok je u stripovima Baja po malo bezdušan, u seriji on je veoma sentimentalan. Dok je još lovio blago, u nekoliko epizoda prikazano kako je bio spreman da se suprotstavi neprijateljima. U seriji je prikazano kako je on vaspitan da se uvek trudi i da pošteno radi kako bi zaradio novac i da uvek bude spreman da se suprotstavi onima koji su nečasnima: to su vrednosti koje je preneo na Raju, Gaju i Vlaju.

Zanimljivo je da u seriji njemu novac više nije najvažnija stvar u životu. U jednoj epizodi. on je bio pod ljubavnim činima, što je uzrokovalo da se zaljubi u boginju (Afroditu). Sestrići i Vebi su shvatili da jedini način da razbiju čini je da navedu osobu da ih neko u koga su "zaljubljeni" može koštati stvari koju stvarno voli. Oni su učinili da izgleda da je Afrodita alergična na novac, međutim, Baja je jednostavno odlučio da se odrekne svog bogatstva, kako bi bio sa njom. Kasnije, kada je shvatio da neće više videti sestriće i Vebi zbog Afrodite, čini su bile razbijene i dokazano je da je za Baju najvažnija stvar, porodica.

U srpskoj sinhronizaciji ove serije, Baji je pozajmljivao glas glumac Srboljub Milin.

### *Luckasto doba crtaća*

Baja se pojavio kao domaćin treće epizode serije. Tu je on kupio neverovatni bezbednosni sistem za čuvanje njegovog bogatstva. Iako mu je rečeno da je to najbolji sistem poznat ljudima, Baja je prvo tražio da ga testira. Kako bi dokazao da je sitem zaista najbolji, Baja ga je testirao koristeći najekstremnije načine za provaljivanje u trezor.

### *Mikijevo bilo jednom na Božić*

Baja, zajedno sa Patom i tetkom Gerti, posećuje Paju i sestriće za Božić. Nakon večere, on peva pesma dok svira klavira. Kao i ostali odrasli likovi i Baja je nesvestan da se Božić svakoga dana ponavlja. Kada su momci odlučili da "ožive amtosferu" klavir je uništen. Narednog ponovljenog dana, dečaci su se potrudili da to bude najbolji Božić ikada, čak su i na kraju pevali Božićne pesme sa Bajom.

### *Mikijevo bilo jednom za Božić*

Tog Božića, Baja je bio domaćin koji je pozvao Paju, Patu i sestriće da zajedno proslave Božić. Na Badnje veče, sestrići su krišom pojeli sve Bajine ukusne kolačiće i Paja ih je poslao u sobu i kaznio, želeći da im da lekciju, ali Baja je odlučio da razgovara sa njima. U njihovoj sobi, on im je rekao da ako se tako budu ponašali, deda Mraz im neće doneti poklone. Baja im je takođe, ispričao o svojoj prošlosti i kako se nikad nije desilo ono što je oduvek želeo: da dospe na deda Mrazovu listu.

Dečaci su odlučili da otputuju na Arktik da upišu sami svoja imena, nakon što su shvatili koliko nevalji su bili te godine. Kada su konačno došli do liste, međutim, oni su zapisali Bajino ime umesto njihovih. Narednog jutra, Baja je dobio ono što je oduvek želeo- gajde. Deda Mraz je takođe, ostavio poklone dečacima, zato što su mislili na Baju umesto na sebe. Jedan od poklona za dečake su bili čepići za uši. Na kraju, Baja je obukao škotsku nošnju i počeo je da svira gajde, dok su sestrići i Paja tražili način da prikriju uši. Kasnije, kada je Pluton nestao, Baja je kupio kompaniju za čišćenje snega kako bi ga našli. Nakon što su se Miki i Pluton našli, Baja se pridružio Mikiju, Mini i ostalima u pevanju Božićnih pesama u Mikijevoj kući.

### *Mikijeva fabrika*

Baja se pojavio u 3 crtaća u TV seriji *Mikijeva fabrika*. U crtaću "Put oko sveta za 80 dana" on je bio glavni antagonista i izazvao je Mikija, koji je dobio nagradu, da putuje oko sveta za 80 dana, ako izgubi nagrada ide Baji. Baja je varao, tako što je ukrao ugalj sa Mikijevog broda. Miki je uspeo i Baja je izgubio. U crtaću "San letnje noći" on je igrao ulogu Pajinog ujaka, i oni idu kod vojvode, Staje Fon Drejka, nakon što je devojka, Mini, verena za Paju, odbila da se uda. Na kraju, Baja posmatra kako se Paja venčava sa Patom i Miki sa Mini. Baja se pojavio u crtaću "Mikijev Božićni haos", gde su on i sestrići pomagali Mikiju oko dekoracija.

### *Mikijev klub*

Baja se pojavio u nekoliko epizoda *Mikijevog kluba*. Njegovo najznačajnije pojavljivanje bilo je u epizodi "Bajin klub", gde je on kupio klub od Dabe. Na početku, Miki je bio radostan zato što je Daba otišao, ali za njega je bilo vrlo stresno kada su Bjine "inovacije" stupile na snagu. Baja je izmenio čitav šou, čak je i Raju, Gaju i Vlaju zamenio radiom. Na kraju, kada je shvatio da su njegove mere štednje oterale sve goste, Baja je rekao da se povlači iz šou biznisa i uzima natrag novac od Dabe, koji ponovo postaje vlasnik zgrade u kojoj se klub nalazi. Baja se pojavio i u epizodama "Snežni dan" (gde se može videti kako on gura kolica puna novca) i epizodi "Šilja na dan" (u reklami za Pingvine kelnere).

### *Miki Maus*

Baja se pojavio u epizodi "Šiljina prva ljubav", gde ga Miki, Paja i Šilja posećuju u nadi da će ima pozajmiti novac i učiniti Šilju bogatim. Međutim, on ih odbija i njegov batler je fizički izbacio trio na ulicu. Kasnije pojavljivao u epizodi dok mu je trio dosađivao. Pri kraju epizode, on se može videti kako čeka Šiljino venčanje. On se takođe pojavio u epizodi "Ne", gde je od Mikija tražio pozajmicu od 5 dolara. Kasnije je Mikiju vratio novac koji je pozajmio, uvećanu svotu, zato što je Miki bio fin. Na kraju epizode, Baja i ostali likovi traže od Mikija da gledaju TV zajedno sa njim, samo što su bili učtivo odbijeni.

### Kratka pojavljivanja

Baja je imao kratak kameo u animiranoj uvodnoj špici TV serije *Klub Mikija Mausa*. On nakratko izlazi iz šešira Velikog zlog vuka. Ovo je takođe njegovo prvo animirano pojavljivanje i prethodilo je crtanom filmu Baja MekPatak i novac.

Uvodna špica programskog bloka, *Diznijevo popodne*, prikazuje mnoge likove iz serija koje su pripadale bloku, kako oživljavaju iz lista papira na kome su bili nacrtani. Među ovim likovima bilo je nekoliko likova *Pačijih priča*, među kojima su Raja, Gaja i Vlaja, Vebi, gospođa Bikli i sam Baja. Na početku, jedna od bojica je greškom obojila bajin šešir u žuto, što je popravljeno kada se Baja požalio.

Baja se može videti na bilbordu u "Čarki Titana" epizodi *Mračnog Patka*.

U epizodi *Aladina*, kada je čarobnjak pitao Aladina za veću cenu, Duh se brzo pretvorio u Baju, imitirajući njegov čuveni glas.

## Video igrice

### *Kraljevstvo srca*

Baja se pojavio kao sporedni lik u *Kraljevstvu srca*, kao vlasik trgovina sladoleda od morske soli. Taj ukus je bio popularan kada je on bio mald, i on se trudi da ga ponovo učini popularnim. U *Kraljevstvu srca* rođenje preko sna, Baja je nagradio Ventusa zato što ga je spasio od Nevičnih, tako što mu je dao tri doživotne ulaznice u Diznijev grad, rekavši mu da druge dve da "odrasliama". On je kratko pričao sa Akvom i prodao je Lei i Isi sladoled sa ukusom morske soli. U *Kraljevstvu srca II*, Baja živi u Šupljem Bastijonu sa tri nećaka (unuka) Rajom, Gajom i Vlajom. On idalje prodaje slani sladoled i končano ima uspeha. On takođe i nudi skejtbord mini-igricu. Na kraju se može videti zajedno sa Mikijem, Pajom, Šiljom, Mini, Patom, Plutonom, sestrićima, Čipom i Dejlom.

### *Diznijev beskraj*

Baja je imao kameo u igrici *Diznijev beskraj*. U 3D verziji on se pojavljuje u glavnoj tabli igrice.

### *Mikijeva epska avantura*

Baja se pojavio i u igrici *Mikijeva epska avantura: Moć iluzije*. On je zarobljen od strane veštice Mizrabel i očekuje se da ga Miki spase. Kasnije, moguće je da Miki pozove Baju kao pomoćnika, koji će pomoću oko borbe sa neprijateljima.

## Diznijevi parkovi

Baja je jedan od glavnih likova Diznijevih parkova. Njegova tradicionalna odeća podseća na odeću kakvu je nosio u seriji Pačije priče, koja se sastoji od plavog sakoa, crvenog kaiša, crvenih patofni i crnog cilindra. On se često pojavljuje zajedno uz Staju Fon Drejka.

## Zanimljivosti

* Dobio je ime po Ebenizeru Skrudžu (Bajino ime na engleskom je Skrudž (Scrooge)), liku iz novele *Božićna pesma* Čarlsa Dikensa.

* Baja je jedan od likova Diznijevih stripova kome nikada nisu potvrđene godine; u stripu iz 1955. godine, koji je nacrtao Karl Barks, Baja je proslavio 75. rođendan.

* Baja je 2013. godine dobio titulu najbogatijeg izmišljenog lika svih vremena.

* 2007. godine, Glazgov je dodao Baju na listu "Slavnih Glazgovljana".

* U italijaniskim stripovima, Baja ima brata blizanca koji živi na zapadu.

* Karl Barks je bio jedan od scenarista crtanog filma *U duhu 1943*.

* Diznijev studio je zamolio Karla Barksa da napiše scenario za crtani film sa Bajom. Barks je smislio crtać u kome je Paja trebalo da spase Bajin novac od pacova. Ovaj crtani film nikada nije urađen.